วันที่13 กุมภาพันธ์ คือวันที่ประจำเดือนหมดแล้วมี เพศสัมพันธ์วันที่15-16กุมภาพันธ์ กินยาคุมแบบ1เม็ดติดกัน2วัน แล้ววันที่22-27กุมภาพันธ์ ก็มีประจำเดือนรอบที่2ของเดือน เดือนมีนาก็กินยาคุมแบบเดือน21เม็ด แล้วประจำเดือนไม่มาเกือบจะ2เดือน ซื้อที่ตรวจการตั้งครรภ์มาก็พบว่าขึ้น1ขีด แล้วประจำเดือนมาผิดปกติเกิดจากอะไรค่ะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ามีเพศสัมพันธ์ในระยะปลอดภัย โอกาสในการตั้งครรภ์นั้นมีน้อยมาก คือน้อยกว่า 1% และอาจไม่จำเป็นต้องทานยาคุมฉุกเฉินไป แต่หากนับได้เกิน 7 วัน ก็จะถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการการตั้งครรภ์ได้ประมาณ 95% ค่ะสำหรับเลือดที่ออกในวันที่ 22-27 ก.พ. น่าจะเป็นเลือดที่เกิดจากผลของยาคุมฉุกเฉิน ไม่ใช่ประจำเดือน เพราะไม่ได้อยู่ในช่วงวันที่ที่ประจำเดือนควรจะมาค่ะหลังจากนั้น หากได้เริ่มทานยาคุมกำเนิดไป แล้วไม่มีประจำเดือนมา หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่า ไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงอาจเกิดจาก- ทานยาคุมกำเนิดไม่ถูกต้อง คือเมื่อทานครบ 21 เม็ด ไม่ได้เว้นระยะ 7 วันเพื่อให้ประจำเดือนมา แต่ได้ทานยาต่อไปเลย ก็จะทำให้ไม่มีประจำเดือนมา- เป็นผลของยาคุมกำเนิด ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมา โดยเฉพาะชนิดที่มีฮอร์โมนต่ำดังนั้น ควรทานยาให้ถูกต้องเสียก่อน หากทานถูกต้องแล้ว ประจำเดือนยังไม่มา ก็อาจเปลี่ยนยี่ห้อยาคุมกำเนิดดูค่ะ